**מועצה מקומית מסעדה**

**מכרז כ"א פנימי/ חיצוני מס' 2020 /1**

בהתאם לצו המועצות המקומיות ( נוהל קבלת עובדים לעבודה ), תשל"ז – 1976 נמסרת בזאת הודעה על משרה פנויה.

**תואר התפקיד** : מבקר פנים וממונה על תלונות הציבור

**שיעור המשרה** : 50% משרה

**תנאי העסקה** : דירוג ודרגה או חוזה אישי בהתאם לאישור המועצה ומסגרת התקציב ובכפוף לאישור משרד הפנים.

**תיאור התפקיד** :

פיקוח ובדיקת תקינות עבודת המועצה, נושאי משרה וממלאי התפקידים השונים מבחינת השמירה על

החוק, המנהל התקין, על החיסכון וטוהר המידות. קיום הוראות המחייבות את המועצה, ניהול הנכסים

והתחייבויות המועצה, הנהלת החשבונות ומנהל הכספים, דרך קבלת החלטות במועצה והאם נתקבלו על

פי נוהל תקין, מעקב אחרי ביצוע ההחלטות ותיקון הליקויים, מעקב אחר ויישום מסקנותיו והמלצותיו.

יישא באחריות ישירה כלפי הממונים עליו ויגיש לראש המועצה ולמליאה תכנית עבודתו השנתית

והתקופתית. ארגון תלונות הציבור ו/או העובדים תוך שמירה על הסודיות, שיתוף פעולה עם ראש המועצה

לפתרונן. השתתפות קבועה בישיבות המועצה ובוועדת הביקורת ואחראי בפני מליאת המועצה.

**תנאי סף ודרישות התפקיד** :

**השכלה** : בעל תואר אקדמי מטעם מוסד להשכלה גבוהה בישראל, או מוסד להשכלה גבוהה בחו"ל שהכיר בו, לעניין זה, מוסד להשכלה גבוהה בישראל, או שהוא עורך דין או רואה חשבון, או לחילופין בעל 10 שנות ניסיון בעבודת ביקורת בגוף ציבורי כמשמעו בחוק הביקורת הפנימית, תשנ"ב – 1992 ובאישור הממונה על המחוז.

**ניסיון תעסוקתי** : לפחות 7 שנים ניסיון תעסוקתי אשר מתוכן לפחות שנתיים מוכחות בעבודת ביקורת ( בהתאם לחוזרי מנכ"ל משרד הפנים 4/2009, 4/2011 ). יתרון יינתן לבעל ניסיון בתחום המוניציפלי.

**דרישות נוספות** :

* הוא יחיד תושב ישראל.
* לא הורשע בעבירה שיש עמה קלון.
* אינו חבר בהנהלה פעילה של מפלגה או בהנהלה פעילה או גוף דומה אחר של רשימת מועמדים שהתמודדה בבחירות למועצה.
* לא כיהן כחבר המועצה במהלך 10 השנים האחרונות.
* לא כיהן כחבר מועצה ברשות מקומית הגובלת עם המועצה במהלך השנתיים האחרונות.
* לא היה מועמד בבחירות האחרונות למועצה.

**מאפייני העשייה הייחודיים בתפקיד:**

שליטה מעולה ביישומי מחשב, כושר הבעה בכתב ובע"פ, יצירתיות, קפדנות בביצוע, ייצוג בפורומים מקצועיים, אמינות ומהימנות אישית, יוזמה, הבנת ותפיסת התהליכים ברשויות, יכולת קבלת החלטות, ארגון ותכנון, סמכותיות.

**הגשת מועמדות** :

את המועמדות למשרה יש להגיש על גבי טופס שאלון אישי / בקשה למשרה פנויה שניתן לקבל במזכירות המועצה בצירוף קורות חיים ותעודות המעידות על כישורי המועמד / ת והמלצות, למנהלת לשכת ראש המועצה לא יאוחר מיום \_\_\_\_\_15.6.2020\_ בשעה \_\_14:00\_.

המועצה שומרת על האפשרות לערוך תהליך מיון ראשוני, וכן תהליך הערכה של המועמדים ע"י גורם הערכה מקצועי שימונה על ידה במידת הצורך. הערכת הגורם המקצועי תשמש כאחד השיקולים להערכת המועמדים.

בכל מקום בו נאמר בלשון זכר, הכוונה גם ללשון נקבה ולהפך.

**בכבוד רב,**

**רו"ח פאיז חנא**

**ראש המועצה**